Diari Oficial de la Generalitat Valenciana


Sumari del DOGV 6113, del 30-09-2009 (2009/10225)

RESOLUCIÓ de 15 de setembre de 2009, del director general de Recursos Humans de la Conselleria de Sanitat, per la qual s'executa la sentència ferma 720/09 del Tribunal Superior de Justícia de la Comunitat Valenciana i per la qual es fa públic el resultat del concurs per a la provisió de la direcció de servici de Medicina Interna de l'Hospital General de Castelló, convocat per Resolució de 31 de maig de 2006 del director general de Recursos Humans (DOGV núm. 5.026, de 13.06.2005).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6113

Data del DOGV
:   30-09-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/10655


Data del document
:   15-09-2009

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 15 de setembre de 2009, del director general de Recursos Humans de la Conselleria de Sanitat, per la qual s'executa la sentència ferma 720/09 del Tribunal Superior de Justícia de la Comunitat Valenciana i per la qual es fa públic el resultat del concurs per a la provisió de la direcció de servici de Medicina Interna de l'Hospital General de Castelló, convocat per Resolució de 31 de maig de 2006 del director general de Recursos Humans (DOGV núm. 5.026, de 13.06.2005). [2009/10982]  
En execució de la sentència ferma número 720/09, del Tribunal Superior de Justícia de la Comunitat Valenciana per la qual s'estima el recurs d'apel·lació interposat per Bernardino Roca Vilanova contra la sentència 467/07 del Jutjat Contenciós Administratiu número 7 de València dictada en recurs 599/06 i per la qual s'estima el recurs contenciós administratiu interposat per l'interessat contra la resolució de la Direcció General de Recursos Humans de la Conselleria de Sanitat per la qual es fa públic el resultat de la convocatòria per a la provisió de la plaça de cap de Servici de Medicina Interna de l'Hospital General de Castelló, convocada per resolució de 31 de maig de 2006 i en compliment del que establix la base 8.5 de l'esmentada convocatòria.  
En atenció de tot això anterior i atés el que disposen els articles 118 de la Constitució, 17.2 de la Llei Orgànica 6/1985, d'1 de juliol, del Poder judicial i 103 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, que establixen l'obligatorietat de complir les sentències i la resta de resolucions fermes dictades per jutges i tribunals.  
Fent ús de les competències delegades en l'article 1.2 de la Resolució de 18 de gener de 2006, del director general de l'Agència Valenciana de Salut, per la qual es deleguen competències en matèria de personal, resolc adjudicar la plaça de cap de Servici de Medicina Interna de l'Hospital General de Castelló a Bernardino Roca Villlanueva.  
L'interessat disposarà del termini de trenta dies comptats a partir del dia u d'octubre, per a efectuar la presa de possessió davant de la gerència o direcció del centre a què està adscrita la plaça. Perdrà els seus drets si, sense causa justificada, deixara passar el termini sense incorporar-se a la seua destinació.  
Contra esta resolució es pot interposar incident d'execució de sentència davant del Jutjat Contenciós Administratiu núm. 7 de València, d'acord amb el que disposa l'article 109 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos a comptar del dia següent a aquell en què tinga lloc la publicació d'esta resolució.  
València, 15 de setembre de 2009.- El director general de Recursos Humans: José Cano Pascual.